కళింగ ఉత్కళ్ ఎక్స్‌ప్రెస్ రైలు ప్రమాదం

2017 ఆగష్టు 19 న, ఉత్తర ప్రదేశ్ లోని ముజఫర్‌నగర్ జిల్లా లోని ఖటౌలీకి సమీపంలో కళింగ ఉత్కళ్ ఎక్స్‌ప్రెస్ రైలు పట్టాలు తప్పింది. ఈ ప్రమాదంలో 23 మంది మృతి చెందారు. 156 మంది గాయపడ్డారు. భారతదేశంలో రైలు ప్రమాదాలు సాధారణంగా జరుగుతూ ఉంటాయి. 2017 సం.లో జరిగిన ప్రయాణీకుల రైలు పట్టాలు తప్పటం వంటి పెద్ద రైలు ప్రమాదాలలో ఇది నాలుగవది. ఉత్తర ప్రదేశ్ లో మూడోది.

ప్రమాదం
2017 ఆగష్టు 19 న, సుమారు 5:45 సా.కు ఉత్తర ప్రదేశ్, ముజఫర్‌నగర్ జిల్లా లోని ఖటౌలీకి సమీపంలో 23 బోగీలతో నడుస్తున్న కళింగ ఉత్కళ్ ఎక్స్‌ప్రెస్ రైలు యొక్క 14 బోగీలు ప్రయాణంలో పట్టాలు తప్పాయి. ఈ రైలు ఒరిస్సాలోని పూరి నుంచి ఉత్తరాఖండ్ లోని హరిద్వార్ నకు వెళ్ళుతుంది. ఉత్తర ప్రదేశ్ పోలీసుల సమాచారం ప్రకారం ఈ ప్రమాదంలో ఇరవై మూడు మంది ప్రయాణీకులు చనిపోయారు. ఉత్తర ప్రదేశ్ పారిశ్రామిక అభివృద్ధి మంత్రి సతీష్ మహాన మాట్లాడుతూ, గాయపడిన 74 మంది ప్రయాణీకులను వివిధ ఆసుపత్రులలో చేర్చారని తెలియజేసారు.
పర్యవసానాలు
మీడియా ఫుటేజ్ బట్టి కోచ్‌లు ఒకదానిపై ఒకటి ఎక్కినట్లుగా కనిపించాయి. ఒక బోగీ అయితే రైలు మార్గం (ట్రాక్) పక్కన ఉన్న ఇంట్లోకి చొచ్చుకు పోయింది. నేషనల్ డిజాస్టర్ రెస్పాన్స్ ఫోర్స్ సిబ్బందిని రెస్క్యూ ఆపరేషన్లో పనిచేయడానికి ప్రమాద స్థలానికి వెంటనే తరలించారు. రెస్క్యూ సిబ్బంది దెబ్బతిన్న బోగీల లోపల చేరడానికి మెటల్ కట్టర్లు, క్రేన్లు ఉపయోగించారు. రైల్వే మంత్రిత్వ శాఖ ప్రకారం, ఈ ప్రమాదం తరువాత మూడు రైళ్ళును రద్దు చేసారు. ఆరు రైళ్ళను దారి మళ్లించారు. 14521/14522 అంబాలా-ఢిల్లీ-అంబాలా ఇంటర్ సిటీ ఎక్స్‌ప్రెస్, 18478 హరిద్వార్-పూరి ఉత్కళ్ కళింగ ఎక్స్‌ప్రెస్, 14682 జలంధర్-న్యూఢిల్లీ ఇంటర్ సిటీ ఎక్స్‌ప్రెస్ లను రద్దు చేశారు. ఈలోపులోనే, రైల్వేలు కొన్ని హెల్ప్‌లైన్ నంబర్లను జారీ చేసింది.

బాధ్యత
రైల్వే మంత్రి సురేష్ ప్రభు జీవితాలను పోగొట్టుకున్నవారికి, ప్రతి ఒక్కరికి రూ.3.5 లక్షల రూపాయల గరిష్ఠ పరిమితితో పరిహారాన్ని ప్రకటించారు. తీవ్రంగా గాయపడిన ప్రయాణీకులకు ప్రతి ఒక్కరికి రూ.50,000, చిన్నపాటి గాయాలు అయిన ప్రయాణీకులకు రూ.25,000 పరిహారాన్ని ప్రకటించాడు. ప్రధానమంత్రి నరేంద్ర మోడీ ఈ ప్రమాదం పట్ల అనేక ట్వీట్ల ద్వారా విచారం వ్యక్తం చేశారు. అతను ఇలా అన్నాడు, "నా ఆలోచనలు మరణించినవారి కుటుంబాలతో ఉన్నాయి. గాయపడినవారు వేగవంతంగా కోలుకోవాలని కోరుకుంటున్నాను. రైల్వే మంత్రిత్వశాఖ ఈ పరిస్థితిని చాలా జాగ్రత్తగా పరిశీలిస్తోంది. రైల్వే మంత్రిత్వశాఖ, యుపి ప్రభుత్వం రైలు ప్రమాదం బారిన పడిన వారిని అన్నివిధాల ఆదుకుంటున్నారని, అవసరమైన అన్ని సహాయాలను అందిస్తున్నామని చెప్పారు.

"ఉత్తరప్రదేశ్‌లో రైలు ప్రమాద ఘటనలో మరణించినవారు, వారి కుటుంబాల గురించి నా ఆలోచనలు ఉన్నాయి. గాయపడిన వారు రక్షించబడతారు, వారికి ఉపశమనం కలిగిస్తాం" అని రాష్ట్రపతి రామ్ నాథ్ కోవింద్ చెప్పారు." 

ఇవికూడా చూడండి

 భారతీయ రైల్వేలు రైళ్లు ప్రమాదాలు జాబితా
 భారతీయ రైల్వేలు
 కునేరు రైలు ప్రమాదం
 పుఖైరాన్ రైలు ప్రమాదం
 అరౌర్య రైలు ప్రమాదం
 హార్డా జంట రైలు ప్రమాదాలు
 డెహ్రాడూన్ - వారణాసి జనతా ఎక్స్‌ప్రెస్ రైలు ప్రమాదం

బయటి లింకులు
 1990 - ప్రధాన భారతీయ రైలు ప్రమాదాలు క్రోనాలజీ - టైమ్స్ ఆఫ్ ఇండియా
 "Major Railway Accidents in India, 2000-09" by Ajai Banerji, ISBN 978-1-257-84773-0 and ISBN 978-81-921876-0-0
మూలాలు

వర్గం:2017 రైల్వే ప్రమాదాలు
వర్గం:2017 భారతదేశంలో వైపరీత్యాలు
వర్గం:భారతీయ రైల్వేలు ప్రమాదాలు, సంఘటనలు
వర్గం:2017 సంఘటనలు
వర్గం:ఉత్తర ప్రదేశ్ రైలు రవాణా
వర్గం:ఉత్తర ప్రదేశ్ విపత్తులు
వర్గం:ఉత్తర ప్రదేశ్ చరిత్ర
వర్గం:ఆగష్టు